Publication: Magyar Közlöny
Issue: MK-2000-127 (Year: 2000, Number: 127)
Era: 1990-2004
Section: 1 Jelenleg az 1994. évi XLVIII. törvény és az 1998. évi XVIII. törvény.
Paragraph Index: 54

b) Az áramszolgáltatók a szállítótól országosan egységes nagykereskedelmi tarifarendszer keretében vásárolják a villamos energiát, s ugyancsak országosan egységes fogyasztói tarifarendszer keretében értékesítik. Az egyes áramszolgáltatók esetében egyedileg elismert költség- és árbevételszinttől, valamint fogyasztói struktúrától az áramszolgáltatók társaságcsoportjának összesített kalkulált átlagos költség- és árbevételszintje, valamint fogyasztói struktúrája — már a kalkuláció során is — eltérhet, és szükségképpen el is fog térni. Az egyes áramszolgáltatók tényleges jövedelempozíciói között megjelenő jövedelemkülönbségek részben ennek is betudhatók.

Source: https://magyarkozlony.hu/hivatalos-lapok/6b6c4a25db41bbe106c6b7fd6f339c99e703d23c/dokumentumok/b64b5ca31d2b7868e0aab6e16cfc1d63e496de18/letoltes